- Hindi News
- National
- श्रीगंगानगर से पंजाब बॉर्डर और नेतेवाला तक हाईवे का पुनर्निर्माण शुरू, 14 करोड़ खर्च होंगे
श्रीगंगानगर से पंजाब बॉर्डर और नेतेवाला तक हाईवे का पुनर्निर्माण शुरू, 14 करोड़ खर्च होंगे
भास्कर संवाददाता|श्रीगंगानगर
नेशनलहाइवे नंबर 62 के श्रीगंगानगर के दोनों तरफ के 11 किलोमीटर के एरिया को नवनिर्माण किया जाएगा। इस काम पर करीब 14 करोड़ रुपए खर्च होंगे। सड़क निर्माण कार्य का शनिवार को पूर्व केंद्रीय राज्य मंत्री सांसद निहालचंद ने साधुवाली गांव में शिलान्यास किया। सड़क का निर्माण नेशनल हाईवे अथॉरिटी करवा रही है। नेशनल हाईवे 62 पर लक्कड़ मंडी टी प्वाइंट से साधुवाली तक 6 किलोमीटर सड़क का नवनिर्माण होगा। इस काम पर 8 करोड़ 11 लाख रुपए स्वीकृत हुए हैं। इसी प्रकार शिव सर्किल से नेतेवाला तक 5 किलोमीटर सड़क का नवनिर्माण किया जाएगा। इस काम पर 5 करोड़ 82 लाख रुपए खर्च होंगे। इस अवसर पर सांसद निहालचंद ने कहा कि देश में आजादी के बाद से पहली बार केंद्र सरकार ने ग्रामीण विकास के लिए सीधे ही ग्राम पंचायतों के खातों में हर साल 50-50 लाख रुपए भेजे जा रहे हैं। उन्होंने कहा कि साधुवाली गांव में गत तीन वर्षों में विभिन्न योजनाओं के माध्यम से 6 करोड़ रुपए की राशि से निर्माण विकास कार्य कराए गए हैं। इस अवसर पर जिला परिषद के पूर्व सदस्य बलदेवसिंह बराड़, महेश बुडानिया सरपंच नंदलाल रैगर, भाजपा जिला महामंत्री रमेश राजपाल, सुशील श्योरान, 3 सी सरपंच जगजीत सिंह, सतपाल कासनिया, हाकम सिंह, काशीराम दादरवाल, सतविंद्र बिश्नोई, सत्यपाल जांदू, उप सरपंच सरला देवी, ओमी नायक, लालचंद तथा मनीराम सहित गांव के लोग मौजूद थे।
श्रीगंगानगर। नेशनल हाईवे के नवनिर्माण कार्य का शिलान्यास करते सांसद।
tgl_Latn sot_Latn hin_Deva hin_Deva san_Deva hin_Deva hin_Deva